Logan Rathbone
poprocks@gmail.com 2022

# Алмасу буферінің мүмкіндіктері

Оналтылық мәндерді көшіру және кірістіру көптеген қолданбаларда стандартты әрекет емес болғандықтан, GHex-тің алмасу буферінің кейбір бірегей мүмкіндіктері бар.

# Алмасу буферінің негізгі әрекеттері

Жалпы, GHex ішінде деректерді көшіру және кірістіру кезінде алмасу буфері әрекеттеріне алаңдаудың қажеті жоқ.

GHex ішінде көшіру және кірістіру үйреншікті түрде жұмыс істейді.

Деректерді қиып алу немесе көшіру үшін, қиып алғыңыз немесе көшіргіңіз келетін деректерді түспен ерекшелеңіз және келесілердің кез келгенін орындаңыз:

Контекстік мәзірді шығару үшін оналтылық немесе ASCII панелінің кез келген жерінде оң жақ батырмамен шертіңіз және тиісті опцияны таңдаңыз.

Қиып алу үшін Ctrl X пернелерін басыңыз.

Көшіру үшін Ctrl C пернелерін басыңыз.

Деректерді кірістіру үшін:

Контекстік мәзірді шығару үшін оң жақ батырмамен шертіңіз және Кірістіру батырмасын шертіңіз; немесе

Ctrl V пернелерін басыңыз.

# Арнайы кірістіру

Егер сіз Арнайы кірістіру сұхбат терезесі бар мәтіндік редакторлар немесе мәтіндік процессорлар сияқты басқа қолданбаларды пайдаланған болсаңыз, бұл мүмкіндік сізге таныс болуы мүмкін.

GHex-те Арнайы кірістіру сұхбат терезесін белсендіру үшін:

Негізгі мәзірдің Түзету ішкі мәзірінен Арнайы кірістіру опциясын шертіңіз; немесе

Shift Ctrl V пернелерін басыңыз.

Арнайы кірістіру белсендірілген кезде пайда болатын опциялар контекстке байланысты болады.

Ең жиі кездесетін опциялар төменде сипатталған.

## GHex кірістіру деректері

Бұл опция ағымдағы алмасу буферінің таңдауы тікелей GHex-тен көшірілген деректерді қамтыса ғана пайда болады. Бұл GHex-ке тән алмасу буфері деректерін білдіреді және қолданбаға әдеттегі Кірістіру әрекетін пайдаланғандай кірістіріледі.

## Жай мәтін (ASCII ретінде)

Бұл алмасу буферінен деректерді GHex буферіне кірістіруге мүмкіндік береді, бұл ретте GHex кірістірілген деректерді жай ASCII мәтіні деп есептейді.

## Жай мәтін (Unicode)

Бұл алмасу буферінен деректерді GHex буферіне кірістіруге мүмкіндік береді, бұл ретте GHex кірістірілген деректерді UTF-8 пішіміндегі мәтін деп есептейді.

## Жай мәтін (бос орынмен бөлінген оналтылық жұптар ретінде)

Бұл бірегей опция GHex әрқайсысы бір бос орынмен бөлінген, оналтылық ниббл-жұптары ретінде арнайы пішімделген жай ASCII мәтінін қабылдайды деп есептейді.

Бұл оналтылық деректерді GHex-ке таза түрде қайта кірістіруге мүмкіндік береді.

Мысалы, егер алмасу буферінде `48 45 4C 4C 4F` болса, осы опцияны таңдау бұл оналтылық тізбекті ASCII таңбалар тізбегіне (бұл жағдайда «HELLO») жанама түрде түрлендіреді және оны GHex буферіне кірістіреді.

Бұл опцияны Арнайы көшіру мүмкіндігімен біріктіруге болады, бұл сіз таңдаған сыртқы мәтіндік редакторға GHex-тен көшірілген оналтылық деректерді өңдеуге және оларды GHex-ке таза түрде қайта кірістіруге мүмкіндік береді.

# Арнайы көшіру

Көптеген әдеттегі мәтіндік редакторлар мен мәтіндік процессорларда болатын Арнайы кірістіру мүмкіндігінен айырмашылығы, Арнайы көшіру — арнайы GHex үшін жасалған мүмкіндік, сондықтан көптеген пайдаланушыларға таныс болмауы мүмкін.

Арнайы көшіру деректерді GHex-тен сіз таңдаған пішімге көшіруге мүмкіндік береді. Егер сіз деректерді GHex-тен басқа қолданбаларға кірістіруді жоспарламасаңыз және мұның қалай орындалатынын егжей-тегжейлі басқарғыңыз келмесе, бұл мүмкіндік сізге қажет болмауы мүмкін.

GHex-те Арнайы көшіру сұхбат терезесін белсендіру үшін:

Негізгі мәзірдің Түзету ішкі мәзірінен Арнайы көшіру опциясын шертіңіз; немесе

Shift Ctrl C пернелерін басыңыз.

Арнайы көшіруді белсендірген кезде пайда болатын опциялар:

GHex кірістіру деректері

Жай мәтін (ASCII ретінде)

Жай мәтін (бос орынмен бөлінген оналтылық жұптар ретінде)

Жай мәтін (Unicode)

Бұл опциялар жоғарыдағы бөлімінде сипатталғандай жұмыс істейді, бірақ керісінше. Басқаша айтқанда, GHex-тен алмасу буферіне көшірілген деректер көрсетілген пішімде көшіріледі.

Бұл GHex-тен көшірілген алмасу буфері деректерінің басқа қолданбаларға қалай кірістірілетінін басқаруға мүмкіндік береді.

Бұл негізінен бос орынмен бөлінген оналтылық жұптарды үшінші тарап қолданбаларында өңдеуге, содан кейін оларды GHex-ке таза түрде қайта кірістіруге мүмкіндік беру үшін арналған. Дегенмен, бұл мүмкіндіктің басқа да қызықты қолданыстары болуы мүмкін. GHex, кез келген оналтылық редактор сияқты, әдетте ерекше деректер түрлерін өңдеу үшін пайдаланылатындықтан, пайдаланушы буфердегі деректердің алмасу буферіне қалай көшірілетінін толық басқаруды қалайтын басқа да жағдайлар болуы мүмкін.