Логан Ратбон
poprocks@gmail.com 2022.

# Могућности оставе

Како умножавање и убацивање хексадецималних вредности није стандардна радња у већини програма, Г-хекс има неке јединствене могућности оставе.

# Основне радње са оставом

Уопштено говорећи, када умножавате и убацујете податке унутар Г-хекса, не морате да бринете о радњама са оставом.

Умножавање и убацивање унутар Г-хекса ради на уобичајен начин.

Да бисте исекли или умножили податке, истакните податке које желите да исечете или умножите и урадите нешто од следећег:

Десним кликом било где на хексадецималну или АСКИ површ отворите контекстни мени и изаберите одговарајућу опцију.

Да бисте исекли, притисните Ctrl X.

Да бисте умножили, притисните Ctrl C.

Да бисте убацили податке:

Десним кликом отворите контекстни мени и кликните на Убаци; или

Притисните Ctrl V.

# Убаци посебно

Ако сте користили друге програме, као што су уређивачи текста или обрађивачи речи са прозорчетом „Убаци посебно“, можда сте упознати са овом могућношћу.

Да бисте активирали прозорче „Убаци посебно“ у Г-хексу:

Кликните на Убаци посебно из подменија Уреди у Главном менију; или

Притисните Shift Ctrl V.

Опције које се појављују када је активирано Убаци нарочит зависе од контекста.

Најчешће опције су описане испод.

## Г-Хекс подаци за убацивање

Ова опција ће се појавити само ако ваш тренутни избор у остави садржи податке умножене директно из Г-Хекса. Ово представља изворне податке Г-Хекса у остави, и биће убачени у програм као да сте користили обичну радњу Убаци.

## Обичан текст (као АСКИ)

Ово вам омогућава да убаците податке из оставе у Г-Хексову међумеморију, приморавајући Г-Хекс да претпостави да ће убачени подаци бити обичан АСКИ текст.

## Обичан текст (Уникод)

Ово вам омогућава да убаците податке из оставе у Г-Хексову међумеморију, приморавајући Г-Хекс да претпостави да ће убачени подаци бити текст кодиран у УТФ-8 формату.

## Обичан текст (као хексадецимални парови раздвојени размаком)

Ова јединствена опција претпоставља да Г-Хекс може очекивати да прими обичан, АСКИ текст који је специфично обликован као хексадецимални парови ниблова, међусобно раздвојени једним размаком.

Ово омогућава да се хексадецимални подаци чисто убаце назад у Г-Хекс.

На пример, ако се `48 45 4C 4C 4F` налази у остави, избор ове опције ће имплицитно претворити овај хексадецимални низ у низ АСКИ знакова (у овом случају, „HELLO“), и уметнути га у Г-Хексову међумеморију.

Ова опција се може комбиновати са Умножи нарочит како би се омогућило спољном уређивачу текста по вашем избору да уређује хексадецималне податке умножене из Г-Хекса, и да их чисто убаци назад у Г-Хекс.

# Умножи нарочит

За разлику од „Убаци нарочит“, што је функција присутна у многим обичним уређивачима текста и обрађивачима речи, „Умножи нарочит“ је функција направљена специфично за Г-Хекс, те стога можда неће бити позната многим корисницима.

„Умножи нарочит“ вам омогућава да умножите податке из Г-Хекса у формат по вашем избору. Ова функција вам можда неће бити потребна осим ако не намеравате да убаците податке из Г-Хекса у друге програме, и желите детаљну контролу над тим како се то ради.

Да покренете прозорче „Умножи нарочит“ у Г-Хексу:

Кликните на Умножи нарочит из подменија Уреди у Главном менију; или

Притисните Shift Ctrl C.

Опције које се појављују када активирате Посебно умножавање су:

Г-Хекс подаци за убацивање

Обичан текст (као АСКИ)

Обичан текст (као хексадецимални парови раздвојени размаком)

Обичан текст (Уникод)

Ове опције раде као што је описано у одељку изнад, али обрнуто. Другим речима, подаци умножени из Г-Хекса у оставу ће бити умножени у наведеном формату.

Ово вам омогућава да имате контролу над тим како ће подаци из оставе умножени из Г-Хекса бити убачени у друге програме.

Ово је углавном намењено да омогући да се хексадецимални парови раздвојени размаком уређују у програмима трећих страна и затим чисто врате у Г-Хекс. Међутим, могу постојати и друге занимљиве употребе ове функције. Пошто се Г-Хекс, као и сваки други хексадецимални уређивач, често користи за уређивање необичних врста података, могу постојати и други тренуци у којима је пожељно да корисник има потпуну контролу над тим како се подаци из приручне меморије умножавају у оставу.